Øyene som Kristiansund ble anlagt på, sognet fra gammelt av til Bremsnes sogn. Ved åpent brev av 6. januar 1708 fikk innbyggerne i Lille-Fosen tillatelse til å bygge kirke, og 9. september 1709 ble den første kirken innviet. Ladestedet skulle fortsatt tilhøre Bremsnes sogn. Grip ble formelt sett på som et residerende kapellani inntil 1827, men kapellanene fikk alt i 1635 tillatelse til å flytte fra fiskeværet og var siden bosatt i Kristiansund.